- పన్ను సంస్కరణలు కొనసాగుతాయి
-అమెరికాలో ఆర్థిక మంత్రి జైట్లీ
     న్యూయార్క్‌: విదేశీ పారిశ్రామికవేత్తలు భారత్‌లో సులభంగా వ్యాపారం చేసుకోవ డానికి ద్వారాలు తెరిచామని కేంద్ర ఆర్థిక శాఖ మంత్రి అరుణ్‌ జైట్లీ అన్నారు. పన్ను చెల్లింపు విధానాల్లో సంస్కరణలు కొనసాగుతాయ న్నారు. వచ్చే మాసంలో వస్తు సేవల బిల్లు (జిఎస్‌టి)కి ఆమోదం లభిస్తుందని ఆశాభావం వ్యక్తం చేశారు.సబ్సీడీలను నియంత్రిస్తామ న్నారు. న్యూయార్క్‌లో జరిగిన పెట్టుబడి దారుల సమావేశంలో పాల్గొన్న మంత్రి మాట్లా డుతూ రానున్న మూడు, నాలుగు మాసాల్లో ప్రభుత్వ రంగ బ్యాంకులకు మూలధనం సమ కూర్చుతామని చెప్పారు. ప్రస్తుత ఆర్ధిక సంవ త్సరంలో ప్రభుత్వరంగ బాంకులకు రూ.7,940 కోట్ల మూలధనం సమకూర్చడా నికి ప్రభుత్వం గత బడ్జెట్‌లో అంగీకరించింని వివరించారు. దేశంలో చేపడుతున్న సంస్కర ణాలు, రాజకీయాలు, ఆర్థిక సవాళ్లపై ఆయన ఇక్కడ మాట్లాడారు. మంత్రి అధికారికంగా 10 రోజుల అమెరికా పర్యటనకు వెళ్లిన విషయం తెలిసిందే. ఆయా బ్యాంకుల ప్రగతిని బట్టి డిమాండ్‌కు అనుగుణంగా మూలధనం సమకూర్చుతామని జూన్‌ 12న జరిగిన బ్యాంకర్ల సమావేశంలో జైట్లీ స్పష్టం చేశారు. 2014-15లో 9 పిఎస్‌బిలకు మొత్తంగా రూ.6,990 కోట్ల మూలధనం అందించింది. ప్రస్తుత ఆర్ధిక సంవత్సరానికి గాను ప్రభుత్వ రంగ బ్యాంకులకు సరిపడ మూలధనం లేదని రిజర్వు బ్యాంకు డిప్యూటీ గవర్నర్‌ ఎస్‌ఎస్‌ ముద్ర ఈ మధ్య కాలంలోనే అన్నారు.
మీ స్నేహితులకు రికమెండ్ చెయ్యండి